На основу решења о банкротству Привредног суда у Новом Саду 2.Ст.66/2019 од 08.10.2019. које је правоснажно од 04.11.2019., у складу са чланом 131, 132 и 133 Закона о стечају ("Сл. гласник РС", бр. 104/2009, 99/2011 – др. закон, 71/2012 – одлука УС, 83/2014, 113/2017, 44/2018 и 95/2018) и Националним стандардом број 5 о начину и поступку уновчења имовине стечајног дужника, стечајни управник стечајног дужника

**"УНИВЕРЗАЛ" ДОО ГАЈДОБРА У СТЕЧАЈУ**

**Невесињска 7**

Матични број 08681180, ПИБ 100752014

ОГЛАШАВА

продају имовине стечајног дужника јавним прикупљањем понуда

***Напомена уз продају имовинске целине 1:*** *на преосталом делу парцеле број 210 к.о. Гајдобра налази се изграђен објекат површине 320 m2 у јавној својини који није предмет продаје, као ни део парцеле који исти објекат заузима, те ће кроз продајну документцију потенцијални купац бити обавештен да имовину купује са предстојећом обавезом да са власником објекта предузима неопходне радње на физичкој деоби парцеле у циљу развргнућа имовинске заједнице.*

|  |  |  |
| --- | --- | --- |
| ПРЕДМЕТ ПРОДАЈЕ: | Процењена вредност | ДЕПОЗИТ |
|
| **Имовинска целина 1** 1. Земљиште 1870/2190 идеалног дела некретнине парцела број 210 уписане у ЛН к.о. Гајдобра, у катастру означена као њива 1 класе која у природи представља неизграђени део парцеле површине 18 ари и 70 метара квадратних, које се налази на адреси у Гајдобри, Хајдук Вељкова бб | 1.928.574,40 | 385.714.88 |
| **Имовинска целина 2**1. Угоститељсака опрема у Ресторану Липа од које најзначајнију опрему чине замрзивачи, расхладне витрине, шанк, термички уређаји, на адреси Гајдобра, Невесињска 7 | 857.266,70 | 171.453,34 |

Детаљнији опис имовине која је предмет продаје налази се у продајној документацији.

Процењена вредност имовине стечајног дужника није минимално прихватљива вредност, нити је на други начин обавезујућа или опредељујућа за понуђача приликом одређивања висине понуде.

Право на учешће имају сва правна и физичка лица која:

1. након добијања профактуре, изврше уплату ради **откупа продајне документације** у износу од **5.000,00** **динара + пдв**. За добијање профактуре на и-мејл потребно је претходно контактирати стечајног управника на доле наведени број телефона.

**Рок за откуп продајне документације је 02.10.2020. године**.

1. уплате **депозит** на текући рачун стечајног дужника број **170-30044553000-74** или положе неопозиву првокласну банкарску гаранцију наплативу на први позив. Доказ о полагању депозита (или банкарску гаранцију са роком важности 60 дана) заједно са oбрасцем пријаве и изјавом о губитку права на враћање депозита заинтересовани купци достављају стечајном управнику лично најкасније **02.10.2020. до 14:00 часова**. У случају да је потенцијални купац који предаје пријаву правно лице, стечајном управнику се доставља и извод из регистра привредних субјеката и ОП образац а у случају физичког лица фотокопија личне карте, оверена код нотара.
2. потпишу изјаву о губитку права на враћање депозита. Изјава чини саставни део продајне документације и дефинише услове када се депозит не враћа уплатиоцу.
3. потпишу уговор о чувању поверљивих података приликом преузимања продајне документације.

Имовина се купује у виђеном стању и може се разгледати након откупа продајне документације, сваким радним даном од 10 до 14 часова, а најкасније пет дана пре заказане продаје (уз претходну најаву стечајном управнику).

Затворене понуде се достављају поштом препоручено на адресу стечајног управника Трг братства јединства 11А, ст. 6 . 21400 Бачка Паланка.

**Крајњи рок за достављање понуда је 07.10.2020. године у 11:45 часова, односно 15** **минута пре заказаног отварања понуда**.

 У разматарање ће се узети само понуде у писаној форми, достављене у затвореним ковертама са назнаком „ПОНУДА – НЕ ОТВАРАТИ“ и називом стечајног дужника на којег се понуда односи, а које пристигну на назначену адресу до назначеног времена.

**Затворена коверта треба да садржи**:

* пријаву за учешће у поступку јавног прикупљања понуда
* потпишу понуду,уз навођење јасно одређеног износ за куповину предмета продаје
* доказ о уплати депозита или копију банкарске гаранције
* потписану изјаву о губитку права на повраћај депозита
* извод из регистра привредних субкјеката и ОП образац, ако се као потенцијални купац пријављује правно лице
* овлашћење за заступање, односно предузимање конкретних радњи у поступку продаје (за пуномоћнике)

Стечајни управник неће разматарити понуде које не садрже јасно одређен износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен депозит у предвиђеном року.

**Јавно отварање понуда одржаће се дана 07.10.2020. године, у 12:00 часова (15 минута по** **истеку времена за прикупљање понуда**) на адреси: ДОО УНИВЕРЗАЛ-У СТЕЧАЈУ, Невесињска 7, 21432 ГАЈДОБРА, у присуству Комисије за отварање понуда.

Позивају се понуђачи, као и чланови Одбора поверилаца да присуствују отварању понуда.

Отварању понуда приступиће се и ако чланови Одбора поверилаца или неко од понуђача не присуствује продаји.

Стечајни управник спроводи јавно прикупљање понуда тако што:

1. Чита правила у поступку јавног прикупљања понуда
2. Отвара достављене понуде
3. Рангира понуђаче према висини достављених понуда
4. Одржава ред на јавном прикупљању понуда
5. Проглашава најбољег понуђача за купца, уколико је највиша понуђена цена изнад 50% од процење вредности предмета продаје
6. Доставља понуду најбољег понуђача Одбору поверилаца на изјашњење, уколико је иста нижа од 50% од процењене вредности предмета продаје
7. Потписује записник

Стечајни управник је дужан да прихвати највишу достављену понуду, уколико је иста изнад 50% од процењене вредности предмета продаје. Ако највиша достављена понуда износи мање од 50% од процењене вредности предмета продаје, стечајни управник је дужан да пре прихватања понуде добије сагласност Одбора поверилаца.

У случају да на јавном прикупљању понуда победи купац који је депозит обезбедио банкарском гаранцијом, исти мора уплатити износ депозита на рачун стечајног дужника број: 170-30044553000-74 који се води код Уникредит банке, у року од 2 радна дана од дана пријема обавештења о прихватању понуде, а пре потписивања купопродајног уговора, након чега ће му бити враћена гаранција.

Купопродајни уговор се потписује у року од 5 радних дана од дана пријема обавештења прихватању понуде.

Проглашени купац је дужан да уплати преостали износ купопродајне цене у року од 8 дана од дана потписивања купопродајног уговора.

Стечајни управник ће вратити депозит сваком понуђачу чија понуда не буде прихваћена, у року од 8 радних дана од дана одржавања јавног прикупљања понуда. Уплатилац депозита губи право на повраћај депозита у складу са Изјавом о губитку права на повраћај депозита из продајне документације.

Порезе и све трошкове који произилазе из закљученог купопродајног уговора у целости сноси купац.

Овлашћено лице:

Стечајни управник Ивица Августинов,

тел. **063-580-905**

e-mail: stecajni.avgustinov@gmail.com